חוק תכנון משק החלב (תיקון מס' 5), התשפ"ג-2023
הצעת חוק ממשלתית, הכנסת ה-25
פורסם: ספר החוקים, חוברת 3028, עמ' 66, 2023-03-01T00:00:00+02:00
חוק תכנון משק החלב התשע"א-2011 (להלן – החוק העיקרי) מסמיך את שרי האוצר והחקלאות ופיתוח הכפר (להלן – השרים) לקבוע בצו פיקוח לפי חוק פיקוח על מחירי מצרכים ושירותים, מחירים מזעריים שעל מחלבה לשלם ליצרן בעד חלב בקר במכסה (מחיר המטרה). לצד זאת נקבעה בחוק העיקרי הוראת מעבר, לפיה בתקופת המעבר, המחירים המזעריים ייקבעו בהתאם למנגנון עדכון מחירים שיקבעו השרים בתקנות באישור ועדת הכלכלה. בחוק זה הוארכה תקופת המעבר עד ליום 31.12.2025. בנוסף, הוסמכו השרים לקבוע בתקנות הוראות שיאפשרו להוריד את מחיר המטרה וזאת הן על ידי קביעה כי בחישוב עלויות הייצור השנתיות (שעל בסיסן נקבע מחיר המטרה) יכללו רק הרפתות היעילות יותר והן על ידי הפחתה במחירי המטרה הרבעוניים, למשך שנה.